A tagállamok kormányai állam- és kormányfői szinten ülésező képviselőinek közös megállapodással hozott határozata az európai közösségek egyes szervei és szervezeti egységei és az europol székhelyének meghatározásáról

(93/C 323/01)

A TAGÁLLAMOK ÁLLAM- ÉS KORMÁNYFŐI SZINTEN ÜLÉSEZŐ KÉPVISELŐI,

tekintettel az Európai Gazdasági Közösséget létrehozó szerződés 216. cikkére, az Európai Szén- és Acélközösséget létrehozó szerződés 77. cikkére és az Európai Atomenergia-közösséget létrehozó szerződés 189. cikkére,

tekintettel az Európai Környezetvédelmi Ügynökség és az európai környezeti információs és megfigyelőhálózat létrehozásáról szóló, 1990. május 7-i 1210/90/EGK tanácsi rendeletre [1], és különösen annak 21. cikkére,

tekintettel az Európai Képzési Alapítvány létrehozásáról szóló, 1990. május 7-i 1360/90/EGK tanácsi rendeletre [2], és különösen annak 19. cikkére,

tekintettel az Állat- és Növény-egészségügyi Felügyelő és Ellenőrző Hivatal létrehozásának jóváhagyásáról szóló, 1991. december 18-i bizottsági határozatra,

tekintettel a Kábítószerek és a Kábítószerfüggőség Európai Megfigyelőközpontjának létrehozásáról szóló, 1993. február 8-i 302/93/EGK tanácsi rendeletre [3], és különösen annak 19. cikkére,

tekintettel a többek között az Európai Gyógyszerértékelő Ügynökség létrehozásáról szóló, 1993. július 22-i 2309/93/EGK tanácsi rendeletre [4], és különösen annak 74. cikkére,

mivel a munkavállalók alapvető szociális jogairól szóló közösségi charta megvalósításához kapcsolódó, a Bizottság által 1989. november 20-án elfogadott cselekvési programra hivatkozva az Európai Tanács rendelkezett a Munkahelyi Biztonsági és Egészségvédelmi Ügynökség létrehozásáról;

mivel az Európai Unióról szóló, 1992. február 7-én aláírt és 1993. november 1-jén hatályba lépő szerződés rendelkezik az Európai Monetáris Intézet és az Európai Központi Bank létrehozásáról;

mivel az Európai Közösségek intézményei a Belső Piaci Harmonizációs Hivatal (védjegyek és formatervezési minták) létrehozását tervezik;

mivel a maastrichti Európai Tanács következtetései eredményeképpen a tagállamok az Europolról (Európai Rendőrségi Hivatal) szóló egyezmény megkötését tervezik, amely létrehozza az Europolt, és amely egyúttal az Europol Kábítószeregységét létrehozó 1993. június 2-i miniszteri megállapodás helyébe lép;

mivel határozni kell e különböző szervek és szervezeti egységek székhelyének helyéről;

emlékeztetve az 1965. április 8-i és az 1992. december 12-i határozatra,

A KÖVETKEZŐKÉPPEN HATÁROZOTT:

1. cikk

a) Az Európai Környezetvédelmi Ügynökség székhelye Koppenhágában területén van.

b) Az Európai Képzési Alapítvány székhelye Torinóban van.

c) Az Európai Állat- és Növény-egészségügyi Felügyelő és Ellenőrző Hivatal székhelye egy írországi városban van, amelyről az ír kormány határoz.

d) A Kábítószer és a Kábítószer-függőség Európai Megfigyelőközpontjának székhelye Lisszabonban van.

e) Az Európai Gyógyszerértékelő Ügynökség székhelye Londonban van.

f) A Munkahelyi Biztonsági és Egészségvédelmi Ügynökség székhelye egy spanyolországi városban van, amelyről a spanyol kormány határoz.

g) Az Európai Monetáris Intézet és a jövőbeni Európai Központi Bank székhelye Frankfurtban van.

h) A Belső Piaci Harmonizációs Hivatal (védjegyek és formatervezési minták) és fellebbezési tanácsainak székhelye egy spanyolországi városban van, amelyről a spanyol kormány határoz.

i) Az Europol és az Europol Kábítószeregységének székhelye Hágában van.

2. cikk

Ez a határozat, amely megjelenik az Európai Közösségek Hivatalos Lapjában, a mai napon lép hatályba.

Hecho en Bruselas, el

veintinueve de octubre de mil novecientos noventa y tres

.

Udfærdiget i Bruxelles den

niogtyvende oktober nitten hundrede og tre og halvfems

.

Geschehen zu Brüssel am

neunundzwanzigsten Oktober neunzehnhundertdreiundneunzig

.

Έγινε στις Βρυξέλλες,

στις είκοσι εννέα Οκτωβρίου χίλια εννιακόσια ενενήντα τρία

.

Done at Brussels on the

twenty-ninth day of October in the year one thousand nine hundred and ninety-three

.

Fait à Bruxelles, le

vingt-neuf octobre mil neuf cent quatre-vingt-treize

.

Fatto a Bruxelles, addì

ventinove ottobre millenovecentonovantatré

.

Gedaan te Brussel, de

negenentwintigste oktober negentienhonderd drieënnegentig

.

Feito em Bruxelas, em

vinte e nove de Outubro de mil novecentos e noventa e três

.

Pour le gouvernement du royaume de BelgiqueVoor de Regering van het Koninkrijk België

+++++ TIFF +++++

For regeringen for Kongeriget Danmark

+++++ TIFF +++++

Für die Regierung der Bundesrepublik Deutschland

+++++ TIFF +++++

Για την κυβέρνηση της Ελληνικής Δημοκρατίας

+++++ TIFF +++++

Por el Gobierno del Reino de España

+++++ TIFF +++++

Pour la République française

+++++ TIFF +++++

Thar ceann Rialtas na hÉireannFor the Government of Ireland

+++++ TIFF +++++

Per il governo della Repubblica italiana

+++++ TIFF +++++

Pour le gouvernement du grand-duché de Luxembourg

+++++ TIFF +++++

Voor de Regering van het Koninkrijk der Nederlanden

+++++ TIFF +++++

Pelo Governo da República Portuguesa

+++++ TIFF +++++

For the Government of the United Kingdom of Great Britain and Northern Ireland

+++++ TIFF +++++

[1] HL L 120., 1990.5.11., 1. o.

[2] HL L 131., 1990.5.23., 1. o.

[3] HL L 36., 1993.2.12., 1. o.

[4] HL L 214., 1993.8.24., 1. o.

--------------------------------------------------

Nyilatkozatok

A fenti határozat 1993. október 29-i elfogadásakor a tagállamok kormányainak képviselői közös megállapodással az alábbi nyilatkozatokat fogadták el:

- Az 1975. február 10-i 337/75/EGK tanácsi rendelet szerint, amelyet a Tanács a Bizottság javaslatára és az Európai Parlamenttel való konzultáció után egyhangúlag fogadott el, az Európai Szakképzés-fejlesztési Központ székhelye Berlinben volt. A tagállamok kormányainak képviselői felszólítják az Európai Közösségek intézményeit, hogy minél hamarabb rendelkezzenek a székhely Thesszalonikibe való áthelyezésére vonatkozó határozatról.

A Bizottság kijelentette, hogy kész ilyen tartalmú javaslatot benyújtani a közeli jövőben.

- Az unió szerveinek Fordítóközpontját a Bizottság Luxembourgban található fordító szervezeti egységén belül hozzák létre, és e szervezet nyújtja a szükséges fordítási szolgáltatásokat azon szervek és szervezeti egységek számára, amelyek székhelyéről a fenti, 1993. október 29-i határozat rendelkezik, kivéve az Európai Monetáris Intézet fordítóit.

- A tagállamok vállalják, hogy támogatják Luxembourg jelölését a Közösségi Szabadalmak Közös Fellebbviteli Bírósága székhelyére, amelyről az 1989. december 15-i közösségi szabadalmi megállapodáshoz csatolt Jegyzőkönyv a közösségi szabadalmak megsértésére és érvényességére vonatkozó perek rendezéséről rendelkezik.

A tagállamok kormányai képviselőinek konferenciáján a Bizottság megerősítette, hogy szándékában áll megerősíteni Luxembourgban található szervezeti egységeinek állandó elhelyezését.

Végül a tagállamok megjegyezték, hogy rendelkezésre állnak azon költségvetési források, amelyek lehetővé teszik, hogy a Dublinban található Európai Alapítvány az Élet- és Munkakörülmények Javításáért számos új feladatot is ellásson.

--------------------------------------------------